SET ปิดบวก 8 จุด นลท.เข้าซื้อหุ้นใหญ่-กลาง รับกระแสเปิดเมือง
SET ปิดบวก 8 จุด รับแรงหนุนจากการเข้าซื้อหุ้นขนาดใหญ่และขนาดกลางหลายตัว อานิสงส์การเปิดเมืองที่มีพัฒนาการต่อเนื่อง พรุ่งนี้คาดตลาดแกว่งไซด์เวย์ถึงไซด์เวย์ดาวน์ ให้แนวรับ 1,670 จุด และแนวต้าน 1,690 จุด
SET ปิดบวก 8 จุด รับแรงหนุนจากการเข้าซื้อหุ้นขนาดใหญ่ ขนาดกลางหลายตัว อานิสงส์การเปิดเมืองที่มีพัฒนาการต่อเนื่อง พรุ่งนี้ คาดตลาดแกว่งไซด์เวย์ถึงไซด์เวย์ดาวน์ ให้แนวรับ 1,670 จุด และแนวต้าน 1,690 จุด
19 เม.ย. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ฟื้นตัวขึ้นทางเทคนิค หลังที่ผ่านมาปรับตัวลงแรง โดยมีแรงหนุนจากแรงซื้อในหุ้นขนาดใหญ่ ขนาดกลางหลายตัว รับอานิสงส์เรื่องของการเปิดเมืองที่มีพัฒนาการที่ดีอย่างต่อเนื่อง
ขณะที่ตลาดหุ้นอื่นในภูมิภาคเอเชียวันนี้ส่วนใหญ่เคลื่อนไหวอยู่ในแดนบวก ยกเว้น ตลาดหุ้นฮ่องกงที่ปรับตัวลง จากแรงขายหุ้นเทคโนโลยีกดดัน
สำหรับแนวโน้มตลาดหุ้นไทยวันพรุ่งนี้ คาดว่าตลาดฯ น่าจะแกว่งไซด์เวย์ ถึงไซด์เวย์ดาวน์ โดยแนะติดตามการทยอยประกาศงบการดำเนินงานหุ้นกลุ่มธนาคารพาณิชย์ และการประชุมกองทุนการเงินระหว่างประเทศ (IMF) ในสัปดาห์นี้ ให้แนวรับ 1,670 จุด และแนวต้าน 1,690 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 2,510.23 ล้านบาท ปิดที่ 152.00 บาท เพิ่มขึ้น 2.00 บาท
KBANK มูลค่าการซื้อขาย 2,170.65 ล้านบาท ปิดที่ 152.50 บาท เพิ่มขึ้น 0.50 บาท
PTT มูลค่าการซื้อขาย 2,090.44 ล้านบาท ปิดที่ 37.75 บาท เพิ่มขึ้น 0.50 บาท
ADVANC มูลค่าการซื้อขาย 2,026.47 ล้านบาท ปิดที่ 215.00 บาท ลดลง 6.00 บาท
AOT มูลค่าการซื้อขาย 1,897.93 ล้านบาท ปิดที่ 67.25 บาท ราคาไม่เปลี่ยนแปลง